Antonio Conte () ya iku mantan juru main bal-balan kebangsaan Italia. Dhèwèké main kanggo tim U.S. Lecce lan Juventus. Saiki dhèwèké dadi pelatih ana ing tim Chelsea

Karier

Minangka Pemain 
Conte miwiti karier dadi juru main bal-balan nalika dhèwèké dadi anggota tim primavera ana ing klub Lecce ya iku nalika ana ing taun 1985. Bakat saka Conte wis kepetung apik lan ndadèkaké dhèwèké kalebu salah sijiné juru main kang disenengi déning manéka klub saka Italia. Conte dikontrak déning Juventus nalika taun 1992. Ana ing sadawané karieré ana ing bal-balan, Conte lan Alessandro Del Piero kang dadi kapten ing Juventus. Conte kang uga main kanggo tim nasional Italia nalika taun 1994-2000, nanging dhèwèké luwih sukses ana ing Juventus. Sadawané telulas taun main ana ing klub saka Turin, Conte wis menangaké lima gelar Scudetto (1995, 1997, 1998, 2002, 2003), Piala UEFA (1993), lan Liga Champions nalika Juventus ngalahaké Ajax Amsterdam kanthi adu penalti taun 1996.
Kariere Antonio Conte ana ing timnas Italia kurang apik dibandhingaké karo karieré ana ing klub. Conte namung kaping loro anggoné mèlu ana ing turnamen gedhé, ya iku ana ing Piala Donya 1994 lan Piala Éropa 2000, ana ing kekaron turnamen mau, Italia kalah ana ing babak final. Ewadena ana ing Piala Éropa 1996, Conte ora diundang kanggo mbela timnas amarga cedera.
Ana ing Piala Éropa 2000, Conte duet karo Demetrio Albertini. Dhèwèké main kanthi apik mligi nalika main lawan Turki. Nanging ana ing babak perempat final nalika lawane Romania, Conte kapeksa kude diganti amarga kena tekele Gheorghe Hagi.

Lecce 
Conte miwiti karier minangka juru main bal-balan nalika dhèwèké kalebu ana ing anggota tim primavera (juru main mudha) saka Lecce ing taun 1985. Conte banjur lumebu ana ing tim utama Lecce kang ana ing Seri A nalika tanggal 6 April 1986. Nalika iku conte nembé 16 taun. Gol pisanan ana ing Seri A digawé ana ing sasi November 1989 nalika Lecce nglawan Napoli kang rampung kanthi skor akir 3-2 kanggo Lecce.

Juventus 
Nalika 'jendela' transfer mangsa atis taun 1991, Conte pindah menyang Juventus. Debut pisanane minangka penain Juventus kalebu istimewa amarga dhèwèké langsung dimainake nalika lawan Torino ana ing Derby della Mole nalika tanggal 17 November. Kanthi rikat Conte bisa adhaptasi ana ing Juventus lan dadi salah sijiné juru main kang sukses ndadèkaké Juve juara Piala UEFA taun 1992-93. Sawisé iku gelar-geler liyané uga nyusul, luwih-luwih nalika Juventus dilatih déning Marcello Lippi. Conte bisa olèh gelar Scudetto, Liga Champions, Piala Super Éropa lan Piala Interkontinental nalika Juve dilatih déning Lippi. Nalika taun 1996 bebarengan karo pindahe Gianluca Vialli lan Fabrizio Ravanelli, Conte banjur dipromosikake dadi kapten tim Juventus.
Carlo Ancelotti teka ana ing Turin nalika mangsa 1999-2000 minangka pelatih anyar Juventus. Satekane Ancelotti minangka pelatih banjur ndadèkaké peran saka Conte ana ing lini tengah kang nalika iku luwih akèh dipercayakake maraqng Edgar Davids.
Nalika Lippi bali manèh kanggo nglatih Juve ya iku ana ing mangsa 2001-02, Conte banjur kagusur minangka kapten Juventus lan digantikake déning Alessandro Del Piero. Conte dadi sosok kuwat ana ing lini tengah Juve bebarengan karo Gianluca Zambrotta lan Pavel Nedved ana ing jaman kepelatihan Lippi kang kaping pindo. Gelar Scudetto kang cacahé loro bisa dientuke amarga Juventus bisa tampil kanthi "impresif' ana ing mangsa 2001-02 lan 2002-03.
Mangsa 2003-04 dadi mangsa kang pungkasan kanggo Conte minangka juru main. Tetandhingan pungkasane ana ing Seri A ya iku nalika klawan Inter Milan tanggal 4 April 2004. Sawetara iku 'tetandhingan' Éropa pungkasane ya iku nalika Juventus lawan  Deportivo La Coruna tanggal 25 Fèbruari 2004. Sadawane telulas taun kariere ana ing Turin, Conte bisa menang lima gelar Scudetto (1995, 1997, 1998, 2002, 2003), Piala UEFA cacahé (1993), lan Liga Champions uga siji nalika Juventus ngalahake Ajax Amsterdam kanthi adu penalti taun 1996.

Tim nasional Italia 
Karier Antonio Conte ana ing timnas Italia kurang yèn dibandingake karo kariere ana ing klub. Conte mung kaping pindo mèlu ana ing turnamen kang gedhé, ya iku ana ing Piala Donya 1994 lan Piala Éropa 2000, ana ing turnamek kekaron mau, Italia kandas utawi palastra ana ing babak final. Sawetara ana ing Piala Éropa 1996, Conte ora diundang kanggo gabung ana ing timnas mergane cedera. Ana ing Piala Éropa 2000, Conte duet karo Demetrio Albertini. Dhèwèké tampil kanthi 'impresif' kang mligi nalika lawan Turki. Nanging ana ing perempat final ya iku nalika lawan Romania, Conte kapeksa kudu metu saka lapangan sawisé ditekel déning Gheorghe Hagi.

Minangka Pelatih

Arezzo 

Sawisé  pensiun dadi juru main ana ing klub Juventus ya iku nalika taun 2004, Conte banjur dadi asisten pelatih ana ing klub Siena, bebarengan karo Luigi De Canio ing mangsa 2005-06. Dhèwèké banjur kapilih dadi manajer saka klub Serie B, Arezzo nalika sasi Juli 2006. Conte banjur dadi pelatih Arezzo kanggo kaping pindone nalika tanggal 13 Maret 2007. Ana ing mangsa kepelatihane kang kapindho ana ing Arezzo, Conte sempet ndadèkaké Arezzo menang kaping lima lan olèh 19 poin saka 7 tetandhingan lan mènèhi harapan kanggo klub saka Tuscan mau kanggo lolos saka jurang degradasi. Nanging Conte gagal nglolosake Arezzo saka degradasi ana ing pekan kang pungkasan.

Bari 
Nalika sasi Dhésèmber 2007 Conte Bari kanggo nganteni Giuseppe Materazzi ana ing paruh kapindho mangsa Seri B 2007-08.
Conte miwiti mangsa kanthi apik, kanthi bisa ndadèkaké Bari kang kaancem degradasi bisa dadi sawijining tim kang manggon ana ing panggon tengah ing Seri B. Nalika mangsa 2008-09, Conte bisa ndadèkaké Bari dadi juwara Seri B kang sabanjuré ndadèkaké klub iku promosi ana ing Seri A kanggo mangsa 2009-10.
Nalika sasi Juni 2009, sawisé ana kabar kang nyambungake dhèwèké kanggo peran kepelatihan ana ing Juventus, Conte sarujukkanggo nampa kontrak kang disambung kanggo mangsa kang anyar. Nanging nalika 23 Juni 2009 Bari ngumumake wis medot kontrak karo Antonio Conte kanthi kesepakatan bebarengan.

Prestasi lan penghargaan

Minangka pemain 
 Juventus
 Serie A (5): 1995, 1997, 1998, 2002, 2003
 UEFA Champions League (1): 1996
 UEFA Cup (1): 1993
 UEFA Intertoto Cup (1): 1999
 Piala Interkontinental (1): 1996
 UEFA Super Cup (1): 1996
 Piala Italia (1): 1995
 Supercoppa Italiana (4): 1995, 1997, 2002, 2003

Minangka pelatih 
 Bari
 Serie B (1): 2008-09

 Juventus
 Serie A (1): 2011–12
Piala Super Italia: 1 (2012)
Piala Italia: Runner Up (2011–12)

Statistik karier

Gol internasional

Statistik kepelatihan 
Nganti 1 Juni 2012

Cathetan suku 

Pamain bal-balan Itali
Pamain Juventus FC
Lair 1969